IVL ลุ้นกำไร Q4/64 โตแรง 424% แตะ 6.9 พันลบ. โบรกแนะซื้ออัพเป้าใหม่ 57.50 บ.
IVL ลุ้นกำไรไตรมาส 4/64 โตแรง 424% แตะ 6.9 พันลบ.โบรกแนะซื้ออัพเป้าใหม่ 57.50 บาท
IVL ลุ้นกำไรไตรมาส 4/64 โตแรง 424% แตะ 6.9 พันลบ. โบรกแนะซื้ออัพเป้าใหม่ 57.50 บาท
27 ม.ค. 2565

บล.โนมูระ พัฒนสิน ระบุในบทวิเคราะห์วันนี้ (26 ม.ค.2565) บริษัท อินโดรามา เวนเจอร์ส จำกัด (มหาชน) หรือ IVL  แนะซื้อราคาเป้าหมาย 57.50 บาท โดยภาพธุรกิจยังแข็งแกร่ง คาดกำไรปี 2565 อยู่ที่ 2.8 หมื่นลบ. (+6% เทียบช่วงเดียวกันของปีก่อน) แม้ไม่มี stock gain ก้อนใหญ่ 8.6 พันลบ. เหมือนปี 2564 มาจากทุกธุรกิจ คือ PET อัตรากำไรดีขึ้น และรวมธุรกิจ Oxiteno ตั้งแต่ไตรมาส 2/2565 อีกทั้งธุรกิจ Fibers ปริมาณขายและอัตรากำไรฟื้น
โดยระยะสั้นมีโมเมนตัมไตรมาส 4/2564 ดี คาดกำไร 6.9 พันลบ. (โต 424% เทียบช่วงเดียวกันของปีก่อน,โต 5% เทียบไตรมาสก่อนหน้า) จากทั้งปริมาณขายโต 8% เทียบช่วงเดียวกันของปีก่อน,โต 1% เทียบไตรมาสก่อนหน้า จากธุรกิจ PET + IOD และอัตรากำไร EBITDA/ton สูงสุดในรอบ 3 ปีที่ 127 $/ton (โต 74% เทียบช่วงเดียวกันของปีก่อน,โต 8% เทียบไตรมาสก่อนหน้า) จากธุรกิจ PET รับประโยชน์จาก Supply shortage ในจีน
ด้าน Valuation: ราคาหุ้นซื้อขาย PER22F 9.5 เท่า + EV/EBITDA 8.3 เท่า มองยังเป็นระดับที่ซื้อได้ ที่ Sideway มากว่า 2 เดือน มองเป็นจุดที่เข้าเก็งกำไรรับ Spread PTA ที่อยู่ในระดับสูงได้ โดยนักวิเคราะห์ปรับเพิ่มราคาเป้าหมายเป็น 57.5 บาท มองบวกต่อภาพระยะสั้นทั้งงบไตรมาส 4/2564 และโมเมนตัมครึ่งแรกปี 2565 เด่นกว่ากลุ่มฯ จากอัตรากำไรฟื้นตัว และมีแรงหนุน M&amp;A